## תוכנית לימודי חטיבה בניהול מערכות בריאות- 28 נק"ז לתואר ראשון

רציונל:

מערכת הבריאות מורכבת ממכלול של מוסדות וארגונים שמטרתם המרכזית היא לשפר את רמת הבריאות של האוכלוסייה. מערכת הבריאות היא מהמורכבות ביותר לניהול והיקרות מבין המערכות החברתיות. מערכת הבריאות בישראל הינה מהמתקדמות בעולם המערבי ובעלת הישגים רבים. שירותי הבריאות בישראל מתאפיינים בפריסת שירותים רחבה, בסל שירותים רחב וברמת גבוה של ידע וטיפול רפואי. כל אלה ניכרים בתוצאי הבריאות הטובים של האוכלוסייה. עם זאת, מערכת הבריאות מתמודדת עם אתגרים רבים וכמו מערכות בריאות אחרות מאופיינת בבעיות מבניות, מחסור בתקציבים ובתשתיות וכן בפערי בריאות בין המרכז והפריפריה.

החטיבה לתואר ראשון במדיניות וניהול מערכות בריאות, היא חטיבה ייחודית שתעסוק בתחום מדיניות וניהול מערכות הבריאות. מטרתה להקנות לסטודנטים ידע רב תחומי אשר יאפשר להם להכיר ולהבין סוגיות מרכזיות במערכת הבריאות בישראל ובמערכות בריאות בעולם. תכנית הלימודים מרכזת את קורסי הליבה של ניהול מערכת הבריאות, הממוקדים במורכבותה ומאפייניה הייחודיים של מערכת זו, ומספקים הבנה רחבה של האופן בו פועלות מערכות בריאות בארץ ובעולם. התכנית כוללת קורסי חובה המספקים ראייה רב-מערכתית של מערכת הבריאות כגון מערכת שירותי הבריאות בישראל, מערכות בריאות בעולם, סוציולוגיה של הבריאות, איכות בשירותי בריאות, כלכלת בריאות ועוד. קורסים אחרים, כגון ניהול משאבי אנוש, הנעת עובדים, ניהול לוגיסטי במערכת הבריאות, מערכות מידע במערכת הבריאות ועוד, עוסקים בהיבטים ניהוליים שונים של המערכת. הלימודים בחטיבה יהוו בסיס להשתלבות הבוגרים בארגוני בריאות בישראל ומחוצה לה ולהמשך לימודים מתקדמים בתחום.

**מבנה החטיבה**:

קורסי חובה- 22 נק"ז

קורסי בחירה- 6 נק"ז

סה"כ- 28 נק"ז

|  |  |  |  |  |  |  |
| --- | --- | --- | --- | --- | --- | --- |
| **מס'** **הקורס** | **שם הקורס** | **שעות****הרצאה** | **שעות****תרגיל** | **סה"כ****שעות** | **נקודות****זכות** | **דרישות קדם** |
| **שנה א'- קורסי חובה** |
| 686-1-0005 | מבוא למדעי הרפואה | 3 | 0 | 0 | 3 | אין |
| 686-10014 | מערכת שירותי בריאות בישראל א' | 2 | 0 | 2 | 2 | אין |
| 686-1-0015 | מערכת שירותי הבריאות בישראל ב' | 2 | 0 | 2 | 2 | אין |
| 686-1-0009 | סוציולוגיה של הבריאות | 3 | 0 | 3 | 3 | אין |
| **סה"כ** |  | **10** | **0** | **10** | **10** |  |

|  |  |  |  |  |  |  |
| --- | --- | --- | --- | --- | --- | --- |
| **מס'** **הקורס** | **שם הקורס** | **שעות****הרצאה** | **שעות****תרגיל** | **סה"כ****שעות** | **נקודות****זכות** | **דרישות קדם** |
| **שנה ב'-ג'- קורסי חובה – ארבעה מבין הקורסים הבאים** |
| 686-1-0021 | איכות בשירותי בריאות | 3 | 0 | 0 | 3 | 686100056861001468610015 |
| 686-1-0028 | יסודות הביטוח | 3 | 0 | 0 | 3 | אין |
| 686-1-0027 | חוק ומשפט במערכת הבריאות | 3 | 0 | 0 | 3 | אין |
| 686-1-0036 | קידום בריאות ורפואה מונעת | 3 | 0 | 3 | 3 | אין |
| 686-1-0037 | מערכות בריאות בעולם | 3 | 0 | 3 | 3 | אין |
| 686-1-0020 | כלכלת בריאות | 3 | 0 | 0 | 3 | 68610017\* |
| 686-1-0030 | מערכות מידע במערכת הבריאות | 3 | 0 | 0 | 3 | 68610010\*\* |
| **סה"כ** |  | **12** | **0** | **12** | **12** |  |

|  |  |  |  |  |  |  |
| --- | --- | --- | --- | --- | --- | --- |
| **מס'** **הקורס** | **שם הקורס** | **שעות****הרצאה** | **שעות****תרגיל** | **סה"כ****שעות** | **נקודות****זכות** | **דרישות קדם** |
| **שנה ב'-ג' קורסי בחירה – שניים מבין הקורסים הבאים** |
| 686-1-0042 | ניהול משאבי אנוש במערכת הבריאות | 3 | 0 | 3 | 3 | 68610016\*\*\* |
| 686-1-0045 | הנעת עובדים בשירותי בריאות | 3 | 0 | 3 | 3 | אין |
| 686-1-0040 | ניהול לוגיסטי במערכת הבריאות | 3 | 0 | 3 | 3 | אין |
| 686-1-0046 | שילוב אנשי צוות ומערכות טכנולוגיות ברפואה | 3 | 0 | 3 | 3 | אין |
| 686-1-0043 | קבלת החלטות במערכות רפואיות  | 3 | 0 | 3 | 3 | אין |
| 686-10008 | שיווק ופרסום במערכת הבריאות | 3 | 0 | 3 | 3 | אין |
| **סה"כ** |  | **6** | **0** | **6** | **6** |  |

\* לקורס זה קיים קורס קדם מבוא לכלכלה לניהול או קורס מקביל באישור המחלקה

\*\* לקורס זה קיים קורס קדם מבוא למערכות מידע או קורס מקביל באישור המחלקה

\*\*\* לקורס זה קיים קורס קדם מבוא למדעי התנהגות במנהל או קורס מקביל באישור המחלקה

**קורסי חובה בחטיבה:**

**מבוא למדעי הרפואה**

הקורס יקנה מושגי יסוד רפואיים, הבנה בסיסית של תהליכים המתרחשים בגופנו והקניית שפה משותפת עם עולם הרפואה על מנת להבטיח תפקוד יומיומי שוטף בסביבת עבודה זו. עם סיום הקורס יוכלו הסטודנטים להכיר את מערכות הגוף השונות, להבין מושגי יסוד הקשורים לפיזיולוגיה של גוף האדם ולהכיר מחלות שכיחות בהקשר של המערכות הנלמדות. בנוסף, יילמדו בקורס דרכי אבחון מקובלות במערכת הבריאות עימם הם צפויים להיפגש בעבודה השוטפת בסיום הלימודים.

**מערכת שירותי הבריאות בישראל א'+ב'**

מטרת הקורסים היא הכרות עם מערכת הבריאות בישראל. בחלק הראשון, הסטודנטים יכירו את השחקנים המרכזיים (כגון: משרד הבריאות, קופות החולים ובתי החולים) ואופן פעולתם, ויוכלו להבין את ההיסטוריה של התפתחות מערכת הבריאות בישראל. בחלק השני יידונו סוגיות רב-תחומיות, ייסקרו קשרי הגומלין בין בעלי העניין במערכת הבריאות, לרבות המערכת הפוליטית; יידונו סוגיות אופרטיביות, ייבחנו סוגיות הקשורות ליוזמות חקיקה בתחום הבריאות, לתחרות בין קופות החולים, לרמת השוויוניות המאפיינת את מערכת הבריאות ולתהליך קבלת ההחלטות בשרותי הבריאות השונים.

**סוציולוגיה של הבריאות**

מטרת הקורס להקנות לסטודנטים מושגים וסוגיות מרכזיים בסוציולוגיה של הבריאות והרפואה, להציג תיאוריות סוציולוגיות אשר משמשות להבנה מקיפה ומעמיקה של מצבים ותהליכים חברתיים והתנהגותיים בבריאות וברפואה ויישום המושגים והתיאוריות הנ"ל בתיאור מערכת הבריאות בישראל. בסיום הקורס הסטודנטים יהיו מסוגלים לנתח גורמים המסבירים היבטים חברתיים במערכת הבריאות, יזהו בעיות חברתיות מרכזיות במערכת הבריאות בישראל ויעריכו פתרונות המוצעים להתמודדות עם סוגיות אלו.

**איכות בשירותי בריאות**

הקורס יציג עקרונות בסיסיים בתחום בטיחות המטופל, איכות הטיפול וניהול סיכונים. במהלך הקורס הסטודנטים יכירו מושגים ומודלים באיכות ברפואה, סקירת מגוון גישות לניהול איכות והשתלבותן בניהול הארגון, שיטות לשיפור איכות, תוך התנסות במתודולוגיות וכלים תומכים. יוצגו מרכיבים של מערכת איכות: צוותי שיפור, ניהול סיכונים, מערכות מדדים, תקני איכות.

\*לקורס זה יש דרישות קדם

**יסודות הביטוח**

הקורס יחשוף את הסטודנטים לתחום הביטוח בכלל וביטוח הבריאות בפרט ויקנה כלים לבחירת ביטוח הבריאות המתאים לכל אחד וזאת באמצעות הבנת מושגים בסיסיים מתחום הביטוח, הכרת מודל ביטוח הבריאות הישראלי על שלושת רבדיו: ביטוח בריאות ממלכתי, שירותי בריאות נוספים (שב"ן) וביטוחי בריאות פרטיים תוך ביצוע השוואה ביניהם וכן הכרת תחום הביטוחים הסיעודיים, ביטוחי שיניים וביטוחים לנוסעים לחו"ל.

**חוק ומשפט במערכת הבריאות**

הקורס יסקור היבטים משפטיים נבחרים הכרוכים בעיסוק בתחום בריאות הפרט ובריאות הציבור. תוצג החקיקה העיקרית על פיה מתנהלות תביעות רשלנות רפואית (פקודת הנזיקין, חוק זכויות החולה) ופסקי הדין המרכזיים בתחום זה. כמו כן, תוצגנה סוגיות משפטיות מתחום ניהול הסיכונים ברפואה, כגון: ניהול הרשומה הרפואית וחסיון המידע הרפואי. מטרת הקורס להקנות לסטודנטים הבנה של מושגי יסוד בתחום המשפט הרפואי, הכרות עם עיקרי החקיקה והפסיקה הרלבנטיים לעיסוק בתחום הבריאות והקניית יכולת יישום הכללים המשפטיים בפרקטיקה בתחום ניהול מערכות בריאות.

**קידום בריאות ורפואה מונעת**

איכות החיים בכל חברה תלויה בבריאות של אזרחיה ולקידום הבריאות על ידי יחידים, קהילות וגופים ממשלתיים. ההבנה של הגורמים המשפיעים על הבריאות ושל האסטרטגיות אותן ניתן ליישם על מנת לטפח אורח חיים בריא חיונית לצורך שיפור הבריאות ואיכות חיים. אורח חיים בריא הוא המרכיב ההתנהגותי של הבריאות, שהאדם יכול לשלוט בו כדי לשפר את איכות חייו במסגרת יכולתו ותנאיו. הגדרה זו משקפת את המפנה שחל בעשורים האחרונים מהתמקדות בטיפול במחוללי המחלה לאסטרטגיות של מניעה ושמירה על אורח חיים בריא. מטרת הקורס היא הקניית מיומנויות בפיתוח תוכניות קידום בריאות על סמך תיאוריות בקידום בריאות, רפואה מונעת והתנהגות בריאותית.

**מערכות הבריאות בעולם**

הקורס נועד להקנות לסטודנטים הבנה בסיסית בתפקידי מערכת הבריאות, מרכיביה המרכזיים ויחסי הגומלין בין בעלי העניין במערכת. במהלך הקורס ייחשפו הסטודנטים למודלים שונים לארגון שירותי הבריאות ומימונם, תוך בחינה השוואתית של מערכות בריאות באירופה (בריטניה, גרמניה), צפון אמריקה (ארה"ב וקנדה) וישראל. כמו כן, ייסקרו האתגרים המרכזיים העומדים בפני מערכות בריאות בשנים האחרונות ואת הרפורמות והשינויים הארגוניים בשירותי הבריאות.

**כלכלת בריאות**

קורס מבוא לתואר ראשון המציג עקרונות בסיסיים בכלכלת בריאות ומאיר את ההבדלים בין כלכלת בריאות לבין תיאוריה מיקרו-כלכלית קלאסית. הקורס מקנה לסטודנטים ידע בנוגע להתאמות הנדרשות בחשיבה הכלכלית שיש לאמץ כאשר מתכננים ומטמיעים מדיניות כלכלית בענף הבריאות. במסגרת הקורס ינותחו: המאפיינים הייחודיים לענף הבריאות, הביקוש לשירותי רפואה, סוגיות בנושא ביטוח בריאות, היצע שירותי רופאים ובתי חולים והתערבות ממשלה בענף הבריאות. בנוסף, יידונו שיטות מימון של שירותי רפואה, הערכת כדאיות כלכלית של טכנולוגיות רפואיות, והיבטים של הוגנות ושוויוניות בהקצאת שירותי רפואה.

\*לקורס זה יש דרישות קדם

**מערכות מידע במערכת הבריאות**

הקורס יסקור את המגמות השונות בעולם הרפואה ב-2 העשורים האחרונים ואת האתגרים עימם הוא מתמודד, את חלקי הפאזל השונים המרכיבים את עולם מערכות המידע הקליניות והניהוליות ברפואה ואת מקומם ותרומתם ההולכת וגדלה בהתמודדות עם המגמות והאתגרים השונים. הקורס יסקור גם כיצד קידמה מגיפת הקורונה את מע' המידע הרפואיות ככלי משמעותי בניהול גלובלי וארצי של המגיפה. הקורס שם דגש נרחב על לימוד ודוגמאות מהמתרחש במקומות אחרים בעולם (בעיקר ארה"ב), על האופן בו ניתן להשיג ערך מהטמעת מערכות מידע בארגונים (Value Based Implementation), על חיבוריות (Connected Healthcare) ועל חדשנות ויזמות אפקטיבית בתחום. הקורס יציג את מערכות המידע הקיימות במערכת הבריאות בישראל והתכנון לעתיד בקהילה ובבתי החולים וכן את המיומנויות והאתגרים הנדרשים מבוגר תואר בניהול מערכות בריאות בשימושי המידע במסגרת תהליכי הניהול הרפואי.

\*לקורס זה יש דרישות קדם

**קורסי בחירה בחטיבה:**

**ניהול משאבי אנוש במערכת הבריאות**

הקורס עוסק בפונקציית משאבי אנוש בארגון המודרני ובתרומתה לקידום האסטרטגיה הארגונית. נציג את תהליך התפתחותה ממחלקה הנותנת מעטפת שירותים ותמיכה ניהולית לארגון, לשותפה אסטרטגית ומנהיגה עסקית (Business Leader) המזהה מגמות ויוזמת שינויים. פונקציית משאבי אנוש "מלווה" את העובד משלב גיוסו ועד עזיבתו את הארגון. נציג את נושאי הליבה של פעילותה ותפקידיה וכן טכניקות וכלים המשמשים את העוסקים בתחום והשיקולים בהפעלתם. נדון באתגרים העומדים בפני מנהלי משאבי אנוש לאור השינויים החלים בשוק העבודה. אתגרים אלה מתייחסים לא רק לערך שהעובדים נותנים לארגון, אלא גם לערך שהארגון מקנה לעובדים, במטרה לשמרם ולרתום אותם להצלחת הארגון.

**הנעת עובדים בשירותי בריאות**

מוטיבציה בעבודה הוא תחום רחב, הקשור לתוצאות ארגוניות שונות כמו שביעות רצון בעבודה, מחויבות ארגונית וביצועים. עד היום הצטברו תיאוריות ומודלים רבים של מוטיבציה, כמו גם ממצאים אמפיריים שונים. עם זאת, טרם פותחה תיאוריית-על אחת שיכולה להסביר את כל מורכבות התופעה. מטרת הקורס היא להקנות ידע על הגישות השונות למוטיבציה בעבודה, תוך נגיעה בהיבטים ארגוניים (מערכת תגמולים, משוב, עיצוב עבודה), כמו גם בהיבטים אישיים (צרכים, ערכים, אישיות). במהלך הקורס יוצגו ממצאים אמפיריים עדכניים בנושא מוטיבציה בעבודה ונדון בהשלכותיהם על מערכות הבריאות.

**ניהול לוגיסטי במערכת הבריאות**

הקורס עוסק בהכרת המערכות הלוגיסטיות התומכות בארגוני בריאות, עקרונות הארגון שלהן ואופן ניהולן. הקורס מתמקד בתחומים העיקריים הבאים: תכנון וניהול מלאי, הצטיידות במכשור וציוד בר-קיימא, רשומת לוגיסטית, אחזקה, שירותי עזר.

**שילוב אנשי צוות ומערכות טכנולוגיות ברפואה**

בשני העשורים האחרונים גדלה המודעות למספר הגדול של מטופלים הנפגעים בשל תקלות במהלך הטיפול הרפואי. ההכרה בכך שבכל שנה נפגעים יותר אנשים במהלך טיפולים רפואיים מאשר מתאונות דרכים מביאה

להבנה שנדרש טיפול ייסודי בשיטות העבודה הנהוגות בסביבות העבודה הרפואיות. אולם למרות המלצות רבות ומפורטות של גורמי רגולציה לא חלה עד היום ירידה במספר התקלות, והן מוסיפות לאיים הן על המטופלים והן על עובדי מערכת הבריאות – רופאים, אחיות ואנשי כוחות עזר אחרים. בקורס זה תוצג גישה לאינטגרציה של מערכות טכנולוגיות המבוססת על יישום עקרונות הנדסת אנוש ופסיכולוגיה קוגניטיבית לשיפור סביבת העבודה הרפואית ובטיחות המטופל.

**שיווק ופרסום במערכת הבריאות**

הקורס סוקר את עולם השיווק מנקודת מבט ניהולית, ונועד לספק לסטודנטים ידע רחב על מושגי היסוד, התפיסות וה "שפה השיווקית" בתחום השיווק. ידע זה יהווה בסיס לקבלת החלטות ניהוליות בתחום השיווק, גם במערכות הבריאות. בקורס יילמדו עקרונות השיווק במסגרת התכנון. התכנון, היישום והבקרה האסטרטגית של ארגונים שונים בכלל וארגוני בריאות בפרט. אפיון השירות בבריאות, אפיון ותוכניות לעידוד מניעה וקידום הבריאות, וצמצום עלויות דרך שינוי התנהגות לקוחות. כמו כן ינותחו אירועים מתחום הבריאות בישראל ובעולם.

**קבלת החלטות במערכות רפואיות**

הקורס מציג עקרונות יסוד בקבלת החלטות. הקורס סוקר תיאוריות ומודלים של קבלת החלטות התנהגותית ) behavioral decision making ( ועומד על הדומה והשונה בין החלטות נורמטיביות לבין קבלת החלטות לא-רציונליות בהקשרים שונים.במהלך הקורס יכירו הסטודנטים: את הגורמים הקוגניטיביים וההתנהגותיים שמשפיעים על קבלת החלטות במצבים שונים, מודלים תיאוריים כמו Prospect Theory, Naturalistic Decision Making ומתודולוגיות לקבלת החלטות כמו ניהול ממוקד ו Recognition- primed decision.